2009D0336 — ET — 20.12.2012 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 20. aprill 2009, millega hariduse, audiovisuaalvaldkonna ja kultuuriga seotud ühenduse tegevuse juhtimiseks asutatakse kooskõlas nõukogu määrusega (EÜ) nr 58/2003 Hariduse, Audiovisuaalvaldkonna ja Kultuuri täitevasutus (2009/336/EÜ) (EÜT L 101, 21.4.2009, p.26)

Muudetud:

Euroopa Liidu Teataja No page date ►M1 KOMISJONI RAKENDUSOTSUS, 18. detsember 2012, L 349 68 19.12.2012









▼B

KOMISJONI OTSUS,

20. aprill 2009,

millega hariduse, audiovisuaalvaldkonna ja kultuuriga seotud ühenduse tegevuse juhtimiseks asutatakse kooskõlas nõukogu määrusega (EÜ) nr 58/2003 Hariduse, Audiovisuaalvaldkonna ja Kultuuri täitevasutus

(2009/336/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, ( 1 ) eriti selle artikli 3 lõiget 1, ning arvestades järgmist: (1) Komisjon asutas otsusega 2005/56/EÜ ( 2 ) Hariduse, Audiovisuaalvaldkonna ja Kultuuri täitevasutuse (edaspidi „asutus”) ning usaldas sellele asutusele ühenduse programmide juhtimise hariduse, audiovisuaalvahendite ja kultuuri valdkonnas. (2) Komisjon muutis seejärel mitu korda asutuse volitusi, laiendades neid, et kaasata asutuse juhtimisalasse uusi projekte ja programme. (3) Nende muudatuste tõttu tuleb otsus 2005/56/EÜ asendada selguse huvides käesoleva otsusega. (4) Määrusega (EÜ) nr 58/2003 antakse komisjonile õigus luua vastavalt kõnealuses määruses sätestatud üldisele põhikirjale täitevasutused ja usaldada neile teatavad ülesanded, mis on seotud ühe või mitme ühenduse programmi juhtimisega. (5) Komisjonile täitevasutuste loomise õiguse andmise eesmärk on võimaldada komisjonil keskenduda oma põhitegevusele ja -ülesannetele, mille täitmiseks ei ole võimalik volitada muid organeid, ilma et komisjon loovutaks seejuures kontrolli kõnealuste täitevasutuste tegevuse üle ja lõplikku vastutust selle eest. (6) Mitme hariduse, audiovisuaalvahendite ja kultuurivaldkonna programmi puhul hõlmab teatavate tsentraliseeritud tegevuslõikude juhtimine selliste tehniliste projektide elluviimist, mis ei nõua poliitiliste otsuste vastuvõtmist, ent eeldavad kogu programmi rakendamise aja jooksul suurt asjatundlikkust tehnika ja rahanduse alal. (7) Programmide rakendamisega seotud ülesannete delegeerimine on võimalik tingimusel, et projekti kavandamise etapid ja rahastamisotsuste vastuvõtmine, millega tegeleb komisjon, eristatakse selgelt programmi rakendamisest, mille võib usaldada täitevasutusele. (8) Täitevasutuse rajamine ei mõjuta asjaolu, et nõukogu võib delegeerida eri programmide raames toimuva tegevuse teatavate etappide juhtimise komisjonile ja et teatavate programmidega seotud juhtimisülesanded võidakse delegeerida riiklikele asutustele. (9) Sel eesmärgil tehtud tasuvusanalüüs näitas, et täitevasutuse kasutamine hariduse ja kultuuriga seotud programmide teatavate tsentraliseeritud tegevuslõikude juhtimiseks on olemasolevatest võimalustest kõige otstarbekam nii rahalisest kui ka mitterahalisest aspektist. (10) Asutuse juhtimisalasse kuulub programm kõrghariduse kvaliteedi parandamiseks ja kultuuridevahelise mõistmise edendamiseks kolmandate riikidega tehtava koostöö kaudu (Erasmus Mundus). Programmi kehtivusaeg lõppes 31. detsembril 2008 ja see asendati ajavahemikuks 1. jaanuar 2009 – 31. detsember 2013 tegevusprogrammiga Erasmus Mundus 2009–2013, mille eesmärk on parandada kõrghariduse kvaliteeti ja edendada kultuuridevahelist mõistmist kolmandate riikidega tehtava koostöö kaudu (edaspidi „Erasmus Mundus II”). (11) Välishindamine, mille komisjon viis lõpule 2009. aasta veebruaris, näitas, et asutuse kaudu on programmi Erasmus Mundus II juhtimine parim lahendus. Seetõttu soovitasid hindajad laiendada asutuse juhtimisala ka sellele programmile. (12) Komisjoni määrusega (EÜ) nr 1653/2004 ( 3 ) sätestatakse täitevasutuste standardfinantsmäärus vastavalt määrusele (EÜ) nr 58/2003. (13) Käesoleva otsusega ette nähtud meetmed on kooskõlas täitevasutuste komitee arvamusega. (14) Otsus 2005/56/EÜ tuleb seetõttu kehtetuks tunnistada, ning arvestades järgmist: ON TEINUD JÄRGMISE OTSUSE:







Artikkel 1

Täitevameti asutamine

1. Hariduse, audiovisuaalvaldkonna ja kultuuriga seotud ühenduse tegevuse juhtimiseks luuakse täitevasutus (edaspidi „asutus”), mille põhikiri ja peamised tegutsemiseeskirjad on sätestatud määruses (EÜ) nr 58/2003.

2. Asutuse nimetus on Hariduse, Audiovisuaalvaldkonna ja Kultuuri täitevasutus.

Artikkel 2

Asukoht

Asutuse asukoht on Brüsselis.

Artikkel 3

Kestus

Asutus luuakse ajavahemikuks 1. jaanuarist 2005 kuni 31. detsembrini 2015.

▼M1

Artikkel 4

1. Asutus vastutab teatavate tegevuslõikude juhtimise eest järgmistes ühenduse programmides:

1) kõrgharidusalased projektid, mida rahastatakse vastavalt nõukogu määrusele (EMÜ) nr 3906/89, mis käsitleb majandusabi andmist teatavatele Kesk- ja Ida-Euroopa riikidele (Phare) ( 4 );

2) Euroopa päritoluga audiovisuaalteoste arendamise ja levitamise soodustamiseks ettenähtud programm („MEDIA II – arendamine ja levitamine”, 1996–2000), mis on heaks kiidetud nõukogu otsusega 95/563/EÜ ( 5 );

3) Euroopa audiovisuaaltööstuse kvalifitseeritud tööjõu koolitusprogramm (MEDIA II – koolitus, 1996–2000), mis on heaks kiidetud nõukogu otsusega nr 95/564/EÜ ( 6 );

4) ühenduse haridusalase tegevusprogrammi Socrates teine etapp (2000–2006), mis on heaks kiidetud Euroopa Parlamendi ja nõukogu otsusega nr 253/2000/EÜ ( 7 );

5) ühenduse kutseõpet käsitleva tegevusprogrammi Leonardo da Vinci teine etapp (2000–2006), mis on heaks kiidetud nõukogu otsusega nr 1999/382/EÜ ( 8 );

6) ühenduse tegevusprogramm „Noored” (2000–2006), mis on heaks kiidetud Euroopa Parlamendi ja nõukogu otsusega nr 1031/2000/EÜ ( 9 );

7) programm „Kultuur 2000” (2000–2006), mis on heaks kiidetud Euroopa Parlamendi ja nõukogu otsusega nr 508/2000/EÜ ( 10 );

8) kõrgharidusalased projektid, mida rahastatakse vastavalt nõukogu määruse (EÜ, Euratom) nr 99/2000 sätetele, mis käsitlevad abi andmist partnerriikidele Ida-Euroopas ja Kesk-Aasias (2000–2006) ( 11 );

9) kõrgharidusalased projektid, mida rahastatakse Albaaniale, Bosniale ja Hertsegoviinale, Horvaatiale, endisele Jugoslaavia Makedoonia Vabariigile, Montenegrole, Serbiale ja Kosovole antavast abist (UNSCR 1244) (2000–2006) ning mis on heaks kiidetud nõukogu määrusega (EÜ) nr 2666/2000 ( 12 );

10) kõrgharidusalased projektid, mida rahastatakse majandus- ja sotsiaalstruktuuride reformiga kaasnevaid finants- ja tehnilisi meetmeid (MEDA) käsitlevate sätete kohaselt Euroopa-Vahemere piirkonna partnerluse raames ning mis on heaks kiidetud nõukogu määrusega (EÜ) nr 2698/2000 ( 13 );

11) üleeuroopalise kõrgharidusalase koostööprogrammi kolmas etapp (Tempus III) (2000–2006), mis kiideti heaks nõukogu otsusega 1999/311/EÜ ( 14 );

12) projektid, mida rahastatakse Euroopa Ühenduse ja Ameerika Ühendriikide vahelise kõrg- ning kutseharidusalase koostööprogrammi uuendamise lepingu (2001–2005) raames, mis on heaks kiidetud nõukogu otsusega nr 2001/196/EÜ ( 15 );

13) projektid, mida rahastatakse Euroopa Ühenduse ja Kanada valitsuse vahelise kõrg- ning kutseharidusalase koostööprogrammi uuendamise lepingu (2001–2005) raames, mis on heaks kiidetud nõukogu otsusega 2001/197/EÜ ( 16 );

14) Euroopa päritoluga audiovisuaalteoste arendamise soodustamise programm (MEDIA Plus – arendamine, levitamine ja müügi edendamine, 2001–2006), mis on heaks kiidetud nõukogu otsusega 2000/821/EÜ ( 17 );

15) Euroopa audiovisuaaltööstuse kvalifitseeritud tööjõu koolitusprogramm (MEDIA-koolitus, 2001–2006), mis on heaks kiidetud Euroopa Parlamendi ja nõukogu otsusega nr 163/2001/EÜ ( 18 );

16) mitmeaastane programm (2004–2006) info- ja sidetehnoloogiate (IKT) tõhusaks integreerimiseks Euroopa haridus- ja koolitussüsteemidesse (e-õppe programm), mis on heaks kiidetud Euroopa Parlamendi ja nõukogu otsusega nr 2318/2003/EÜ ( 19 );

17) ühenduse tegevusprogramm (2004–2006) aktiivse Euroopa Liidu kodakondsuse edendamiseks (kodanike osalus), mis on heaks kiidetud nõukogu otsusega 2004/100/EÜ ( 20 );

18) ühenduse tegevusprogramm (2004–2006) noorte valdkonnas Euroopa tasandil tegutsevate organisatsioonide edendamiseks, mis on heaks kiidetud Euroopa Parlamendi ja nõukogu otsusega nr 790/2004/EÜ ( 21 );

19) ühenduse tegevusprogramm (2004–2006) Euroopa tasandil tegutsevate asutuste edendamiseks ning haridus- ja koolitusalaste eritegevuste edendamiseks, mis on heaks kiidetud Euroopa Parlamendi ja nõukogu otsusega nr 791/2004/EÜ ( 22 );

20) ühenduse tegevusprogramm (2004–2006) Euroopa tasandil kultuuri valdkonnas tegutsevate asutuste edendamiseks, mis on heaks kiidetud Euroopa Parlamendi ja nõukogu otsusega nr 792/2004/EÜ ( 23 );

21) programm kõrghariduse kvaliteedi parandamiseks ja kultuuridevahelise mõistmise edendamiseks kolmandate riikidega tehtava koostöö abil (Erasmus Mundus, 2004–2008), mis on heaks kiidetud Euroopa Parlamendi ja nõukogu otsusega nr 2317/2003/EÜ ( 24 );

22) projektid, mida rahastatakse Euroopa Ühenduse ja Ameerika Ühendriikide vahelise kõrg- ning kutseharidusalase koostööprogrammi uuendamise lepingu (2006–2013) raames, mis on heaks kiidetud nõukogu otsusega nr 2006/910/EÜ ( 25 );

23) projektid, mida rahastatakse Euroopa Ühenduse ja Kanada valitsuse vahelise kõrghariduse-, koolituse- ja noortevaldkonna koostööraamistikku käsitleva lepingu (2006–2013) raames, mis on heaks kiidetud nõukogu otsusega 2006/964/EÜ ( 26 );

24) elukestva õppe tegevusprogramm (2007–2013), mis on heaks kiidetud Euroopa Parlamendi ja nõukogu otsusega 1720/2006/EÜ ( 27 );

25) programm „Kultuur” (2007–2013), mis on heaks kiidetud Euroopa Parlamendi ja nõukogu otsusega nr 1855/2006/EÜ ( 28 );

26) programm „Kodanike Euroopa” aktiivse Euroopa Liidu kodakondsuse edendamiseks (2007–2013), mis on heaks kiidetud Euroopa Parlamendi ja nõukogu otsusega nr 1904/2006/EÜ ( 29 );

27) programm „Aktiivsed noored” (2007–2013), mis on heaks kiidetud Euroopa Parlamendi ja nõukogu otsusega nr 1719/2006/EÜ ( 30 );

28) Euroopa audiovisuaalsektori toetusprogramm „MEDIA 2007” (2007–2013), mis on heaks kiidetud Euroopa Parlamendi ja nõukogu otsusega nr 1718/2006/EÜ ( 31 );

29) tegevusprogramm kõrghariduse kvaliteedi parandamiseks ja kultuuridevahelise mõistmise edendamiseks kolmandate riikidega tehtava koostöö kaudu (Erasmus Mundus II, 2009–2013), mis on heaks kiidetud Euroopa Parlamendi ja nõukogu otsusega nr 1298/2008/EÜ ( 32 );

30) audiovisuaalvaldkonna koostööprogramm kolmandate riikide valdkondlike asjatundjatega (MEDIA Mundus, 2011–2013), mis on loodud Euroopa Parlamendi ja nõukogu otsusega nr 1041/2009/EÜ ( 33 );

31) kõrgharidusalased projektid, mida rahastatakse Aasia arengumaadega tehtavaks majanduskoostööks antava abi raames, mis on heaks kiidetud nõukogu määrusega (EMÜ) nr 443/92 ( 34 );

32) kõrgharidus- ja noorsooprogrammid, mida rahastatakse ühinemiseelse abi rahastamisvahendist (IPA), mis on loodud nõukogu määrusega (EÜ) nr 1085/2006 ( 35 );

33) põhi-, kesk- ja kõrghariduse ning noorsoovaldkonna projektid, mida rahastatakse Euroopa naabrus- ja partnerlusinstrumendist, mis on loodud Euroopa Parlamendi ja nõukogu määrusega (EÜ) nr 1638/2006 ( 36 );

34) kõrgharidusalased projektid, mida rahastatakse arengukoostöö rahastamisvahendist, mis on loodud Euroopa Parlamendi ja nõukogu määrusega (EÜ) nr 1905/2006 ( 37 );

35) kõrgharidus- ja noorsooprogrammid, mida rahastatakse tööstus- ning teiste suure sissetulekuga riikide ja territooriumidega tehtava koostöö rahastamisvahendist, mis on loodud nõukogu määrusega (EÜ) nr 1934/2006 ( 38 );

36) kõrgharidusalased projektid, mida rahastatakse Euroopa Arengufondi vahenditest vastavalt koostöölepingule ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele kirjutati alla Cotonous 23. juunil 2000 (nõukogu otsus 2003/159/EÜ) ( 39 ) ning mille muudetud versioonile kirjutati alla Luxembourgis 25. juunil 2005 (nõukogu otsus 2005/599/EÜ) ( 40 ).

2. Täitevasutus vastutab ühenduse programmide lõikes 1 osutatud tegevuslõikudes järgmiste ülesannete täitmise eest:

a) ühenduse programmide rakendamise raames asutusele usaldatud projektide juhtimine kogu tegevuslõigu kestuse ajal aastase tööprogrammi järgi, mis loetakse hariduse, audiovisuaalvahendite ja kultuuri valdkonnas toetuste ja lepingute puhul rahastamisotsuseks ja mille võtab vastu komisjon, või komisjoni vastuvõetud konkreetsete rahastamisotsuste alusel, samuti selleks otstarbeks vajalike kontrollide tegemine, võttes vastu asjakohased otsused vastavalt komisjoni antud volitustele;

b) eelarve täitmisega seotud kulude ja tulude dokumentide vastuvõtmine ning vastavalt komisjoni antud volitustele mõne või kõigi toimingute teostamine, mis on vajalikud ühenduse programmi haldamiseks, eelkõige lepingute sõlmimise ja toetuste andmisega seotud toimingud;

c) ühenduse programmi rakendamise suunamiseks vajalike andmete kogumine, analüüs ja edastamine komisjonile;

d) seoses Euroopa haridusalase teabevõrgu Eurydice rakendamisega ühenduse tasandil ja noorsoo valdkonna paremale mõistmisele ja tundmaõppimisele suunatud tegevusega: teabe kogumine, analüüsimine ja levitamine, uuringute korraldamine ja trükiste väljaandmine.

▼B

Artikkel 5

Organisatsiooniline struktuur

1. Asutust juhivad komisjoni määratud juhatus ja direktor.

2. Juhatuse liikmed nimetatakse ametisse kaheks aastaks.

3. Asutuse direktor nimetatakse ametisse neljaks aastaks. Tema ametiaja pikkuse määramisel võetakse arvesse asutusele usaldatud ühenduse programmide rakendamiseks ette nähtud ajavahemikku.

Artikkel 6

Toetused

Ilma et see mõjutaks asutuse muid sissetulekuid, toetatakse asutuse tegevust Euroopa Ühenduse üldeelarvest ning samuti Euroopa Arengufondi vahenditest. See toetus ja need vahendid võetakse fondidest, millest rahastatakse artikli 4 lõikes 1 osutatud programme, ja vajaduse korral fondidest, millest rahastatakse muid ühenduse programme, mille rakendamine on usaldatud asutusele artikli 4 lõike 3 alusel.

Artikkel 7

Järelevalve ja aruandlus

Täitevasutus on komisjoni järelevalve all ja annab kooskõlas volikirjas sätestatud korra ja tähtaegadega korrapäraselt aru tema vastutusalasse kuuluvate programmide rakendamise käigust.

Artikkel 8

Tegevuseelarve täitmine

Asutus täidab oma tegevuseelarvet vastavalt määrusele (EÜ) nr 1653/2004.

Artikkel 9

Kehtetuks tunnistamine

Otsus 2005/56/EÜ tunnistatakse kehtetuks.

Viiteid kehtetuks tunnistatud otsusele käsitatakse viidetena käesolevale otsusele.





(1)* EÜT L 375, 23.12.1989, lk 11.

(2)* EÜT L 321, 30.12.1995, lk 25.

(3)* EÜT L 321, 30.12.1995, lk 33.

(4)* EÜT L 28, 3.2.2000, lk 1.

(5)* EÜT L 146, 11.6.1999, lk 33.

(6)* EÜT L 117, 18.5.2000, lk 1.

(7)* EÜT L 63, 10.3.2000, lk 1.

(8)* EÜT L 12, 18.1.2000, lk 1.

(9)* EÜT L 306, 7.12.2000, lk 1.

(10)* EÜT L 311, 12.12.2000, lk 1.

(11)* EÜT L 120, 8.5.1999, lk 30.

(12)* EÜT L 71, 13.3.2001, lk 7.

(13)* EÜT L 71, 13.3.2001, lk 15.

(14)* EÜT L 336, 30.12.2000, lk 82.

(15)* EÜT L 26, 27.1.2001, lk 1.

(16)* ELT L 345, 31.12.2003, lk 9.

(17)* ELT L 30, 4.2.2004, lk 6.

(18)* ELT L 138, 30.4.2004, lk 24.

(19)* ELT L 138, 30.4.2004, lk 31.

(20)* ELT L 138, 30.4.2004, lk 40.

(21)* ELT L 345, 31.12.2003, lk 1.

(22)* ELT L 346, 9.12.2006, lk 33.

(23)* ELT L 397, 30.12.2006, lk 14.

(24)* ELT L 327, 24.11.2006, lk 45.

(25)* ELT L 372, 27.12.2006, lk 1.

(26)* ELT L 378, 27.12.2006, lk 32.

(27)* ELT L 327, 24.11.2006, lk 30.

(28)* ELT L 327, 24.11.2006, lk 12.

(29)* ELT L 340, 19.12.2008, lk 83.

(30)* ELT L 288, 4.11.2009, lk 10.

(31)* EÜT L 52, 27.2.1992, lk 1.

(32)* ELT L 210, 31.7.2006, lk 82.

(33)* ELT L 310, 9.11.2006, lk 1.

(34)* ELT L 378, 27.12.2006, lk 41.

(35)* ELT L 405, 30.12.2006, lk 41.

(36)* ELT L 65, 8.3.2003, lk 27.